சாட்சாத் பிரம்மாவினுடைய பிள்ளையினுடைய பிள்ளையின் மகள் நான். திரிபுர சம்ஹாரம் செய்த அந்தச் சிவனுக்கு நண்பனான குபேரனுடைய தங்கை நான். திசை யானைகளையெல்லாம் வென்று வெள்ளிமலையையேத் தூக்கி மூன்று உலகையும் தனியரசாட்சி செய்யும் ராவணனோடு பிறந்தவள் நான். காமவல்லி என்பது என் பெயர். இது "திவான் பகதூர்" அந்த முதலியாரின் பேத்தி; கே.ஸி.ஐ.இ. ஜஸ்டிஸ் கலாதரைய்யர் வீட்டுப் பக்கத்தில் இருக்கும் கனகசபைப் பிள்ளை மகள் என்பது போலில்லையா? தன் பெயர் காமவல்லி என்று சொல்லிக் கொள்வதில்தான் நகைச்சுவை உச்சத்தையடைகிறது. அவளுடைய இன்னொரு பாணத்தை இங்கு பாருங்கள்;